Elaboració d’una app sobre integritat pública i les conseqüències socioeconòmiques de la corrupció

Informe de resultats de la sessió

Cerdanyola del Vallès

Barcelona, 23 de Setembre de 2021

Unitat impulsora del procés participatiu

Secretaria de Govern Obert

Unitat que acompanya: DG de Participació Ciutadana

Empresa que redacta l'informe

Actíva Prospect

Empresa dinamitzadora (si és diferent)

Actíva Prospect

Contingut

[1. Introducció 4](#_Toc83890904)

[1.1. Antecedents i context 4](#_Toc83890905)

[1.2 Objectius del procés participatiu 4](#_Toc83890906)

[1.3 Eixos del procés participatiu 4](#_Toc83890907)

[2. Assistència i participació 6](#_Toc83890908)

[2.1 Perfil dels participants 6](#_Toc83890909)

[3. Recull d’aportacions 8](#_Toc83890910)

[Annex I. Resultats de l’enquesta d’avaluació de la sessió 18](#_Toc83890912)

# 1. Introducció

Aquest document conté les aportacions de la ciutadania en el taller de participació celebrat a Cerdanyola del Vallès el dijous 23 de setembre de 2021 de 17.00 a 19.00 hores. L’objectiu d’aquest taller, juntament amb els celebrats a Móra d’Ebre i Girona és conèixer i recollir les aportacions i percepcions de la ciutadania sobre els dilemes ètics i els riscos, causes i conseqüències de la corrupció a partir del debat sobre les conductes individuals incorrectes en l’ús dels serveis públics, les seves conseqüències i les que haurien de ser les conductes correctes.

## 1.1. Antecedents i context

La Secretaria de Govern Obert impulsa i promou la integritat en l'administració pública i el sector públic, així com la participació ciutadana. Actualment, en el marc del Programa de suport a la implementació de l’Estratègia contra la corrupció i d’enfortiment de la integritat pública, que segueix les recomanacions d’organismes internacionals com Nacions Unides, l’OCDE i Transparència Internacional, entre les 25 mesures aprovades es preveu “Fer una campanya de sensibilització i informació, que inclogui el **desenvolupament d'una app sobre integritat pública i les conseqüències socioeconòmiques de la corrupció**”. Aquesta app s’adreçarà a la ciutadania, amb dos objectius:

* Sensibilitzar sobre la importància de contribuir individualment a l'impuls de la integritat col·lectiva i el bé comú.
* Prendre consciència que les males conductes en l'àmbit quotidià impacten negativament en la societat.

## 1.2 Objectius del procés participatiu

Els objectius específics del procés participatiu són:

* Donar suport al disseny del procés deliberatiu i les seves sessions.
* Fer operativa la constitució dels grups ciutadans.
* Convocar, facilitar i moderar les deliberacions i recollir sistemàticament les aportacions debatudes.
* Redactar els documents de resultats que ofereixin informació útil en el moment de l’elaborar els dilemes ètics que ha de plantejar l’app.
* Valorar l’equilibri de perfils de participants i els possibles biaixos que ha tingut la participació.

## 1.3 Eixos del procés participatiu

Els eixos principals de debat han estat els següents:

* Identificar i debatre sobre els comportaments individuals incorrectes en un mal ús dels serveis i prestacions públiques i que van en contra de l’interès general. Fer-ne una priorització.
* Explicitar i debatre sobre les conseqüències que se’n deriven.
* Identificar i debatre sobre els comportaments individuals correctes en el bon ús dels serveis i prestacions públiques i que respecten l’interès general.

# 2. Assistència i participació

## 2.1 Perfil dels participants

D’acord amb el perfil sociodemogràfic fixat inicialment per a la realització dels debats, s’ha convidat a participar i hi han participat 12 persones a la sessió de Cerdanyola.

En la fase de contacte i invitació de ciutadania de Cerdanyola a participar, s’ha seleccionat persones amb disponibilitat per assistir a la sessió en la data i hora previstes, juntament amb el fet que tinguessin algun dels perfils previstos en relació a l’edat, el sexe, la situació laboral, el tenir persones al seu càrrec o no i al seu origen cultural. Aquestes dades s’han obtingut per contacte telefònic prèviament a la realització de la sessió. En síntesi, es detallen a la taula següent:

Taula 1.1. Perfil sociodemogràfic

|  |  |
| --- | --- |
| Característiques | Nombre de persones |
| **Edat** |  |
| De 18 a 29 anys | 3 |
| De 30 a 59 anys | 8 |
| De 60 i més anys | 1 |
| **Sexe** |  |
| Home  | 4 |
| Dona | 8 |
| **Situació laboral** |  |
| Ocupats (autònom, assalariat) | 4 |
| En situació atur | 4 |
| Inactius (jubilat, treball domèstic, estudiant) | 4 |
| **Amb càrregues familiars** |  |
| Sí  | 7 |
| No | 5 |
| **Origen cultural divers** |  |
| Sí | 4 |
| No | 8 |
| Total  | 12 |

Prèvia realització de la sessió, durant els contactes telefònics per a convidar la ciutadania, també se’ls ha demanat la seva opinió al respecte d’algunes conductes incorrectes. En una escala de 1 a 4, en el qual 1 equival a no ho considero corrupció i 4 sí ho considero corrupció, cada persona ha valorat una conducta. Les puntuacions que han donat són les següents:

Taula 1.2. Visió sobre conductes incorrectes

|  |  |
| --- | --- |
| Conductes | Valoració (1 a 4)1= no ho considero corrupció4= ho considero corrupció |
| Que un/a treballador/a de la sanitat pública ajudi a saltar-se la llista d’espera a un conegut/o familiar  |  |
| 1 persona ho puntua | 2 |
| Que un/a policia no posi una multa a un amic/ga |  |
| 2 persones ho puntuen  | 2 |
| 1 persona ho puntua  | 3 |
| Que un/a servidor públic faci servir cotxe o telèfon per fins privats |  |
| 2 persones ho puntuen  | 4 |
| Que un/a servidor públic acceleri un tràmit per amistat a una persona  |  |
| 1 persona ho puntua  | 3 |
| 1 persona ho puntua  | 4 |
| Que un/a càrrec públic contracti com a assessor a un amic/ga |  |
| 2 persones ho puntuen  | 4 |
| Que un/a càrrec públic /alt càrrec accepti un regal d'una empresa o altre entitat |  |
| 2 persones ho puntuen  | 4 |
| Total  | 12 |

# 3. Recull d’aportacions

A continuació es detallen les aportacions recollides en el debat realitzat amb la ciutadania de Cerdanyola del Vallès.

La sessió s’ha iniciat amb la presentació per part d’una persona representant de la Secretaria de Govern Obert de l’estratègia i el procés participatiu i, tot seguit, s’ha detallat els objectius de la sessió, la funció que a les persones presents se’ls demanava fer, els criteris per a la seva selecció, la dinàmica dels debats, el rol de les dinamitzadores i les normes pel debat.

Amb l’objectiu de que el debat sigui equilibrat, fomenti i asseguri la participació de totes les persones, s’ha iniciat la dinàmica amb un treball de reflexió individual al voltant de 15 minuts. Cada persona ha disposat d’una graella, en la qual les files es corresponen amb àmbits temàtics (educació, sanitat, administració pública, comerç de proximitat, etc.) i les columnes, en dos sentits, per cada àmbit temàtic identificar conductes individuals incorrectes i les seves conseqüències. Passat aquest temps en el qual cada persona ha anotat les conductes incorrectes i les seves conseqüències, s’ha iniciat la posada en comú i debat de les aportacions de totes les persones participants. En primer lloc s’ha fet una ronda d’intervencions que part de recollir les aportacions de cada persona i a continuació s’ha debatut en els punts on hi havia consens i també divisió d’opinions.

Un cop transcorregut aquest debat, s’ha seguit la mateixa dinàmica per identificar quines haurien hagut de ser les conductes correctes. Seguint la mateixa metodologia, s’ha deixat un temps de treball individual i, a continuació, s’ha debatut en tot el grup.

Per tal de recollir les aportacions, mentre les persones posaven en comú les seves aportacions i també durant el debat grupal, s’han recollit per escrit en un mural en paper penjat a la paret de la sala i visible per a tothom.

A continuació es detallen les aportacions al voltant de les conductes incorrectes i les seves conseqüències, i posteriorment, les conductes que haurien hagut de ser les correctes obtingudes mitjançant les graelles de treball individual[[1]](#footnote-1) i el debat grupal.

## Eix de debat. Conductes incorrectes i les seves conseqüències. Conductes correctes

Per la definició dels dilemes ètics que nodriran l’app d’integritat, s’ha plantejat iniciar el debat identificant i debatent sobre quines són les conductes individuals incorrectes i que suposen un mal ús dels serveis i prestacions públiques i van en contra de l’interès general, tant des del punt de vista de l’experiència directa de les persones participants a la sessió, com del seu entorn familiar, d’amistats, laboral, etc.

En els debats generats a la sessió s’han fet reflexions al voltant de conductes individuals de la ciutadania, però també i de forma reiterada de les conductes individuals de servidors públics, en diferents àmbits d’actuació, en la prestació de serveis públics. Independentment de les causes que han motivat aquestes conductes, s’ha fet palesa la percepció d’algunes persones que la conducta incorrecta d’un servidor públic en la prestació d’un servei determinat es concep com a comportament incorrecte, com a corrupció, com un mal exemple i que afecta a l’interès general i perjudica a la ciutadania.

| Àmbits, conductes incorrectes, conseqüències i conductes correctes en l’ús dels serveis i prestacions públiques |
| --- |
| **Àmbit** | **Dilema** | **Conducta incorrecta** | **Conseqüències**  | **Conducta correcta** |
| **Educació** | Adaptació curricular i escola inclusiva | Una persona amb discapacitat i que està estudiant a l’ESO, degut a la manca d’adaptació curricular, no obté el graduat i això li impedeix treballar. | La no disposició del graduat de l’ESO, li dificulta l’accés al mercat laboral. | Les persones amb discapacitat en l’etapa de secundària haurien de poder accedir a una ESO amb adaptació curricular, per obtenir el graduat i accedir al mercat laboral. |
| Reduir la ratio alumnat i professorat | Es considera una disfunció l’actual el nombre d’alumnes per professor, en molts centres educatius. | Com a conseqüència d’aquesta situació es fa difícil l’atenció personalitzada del professorat a l’alumnat i es fa palès el col·lapse en molts centres. | Els centres haurien de disposar de més professorat i les autoritats competents haurien de baixar les ratis a les aules, per a un bon servei educatiu. |
| Desigualtat en els criteris d’admissió als centres educatius i pagament de material | *Els fills del professorat matriculat al centre educatiu no paga la quota mensual de l’escola, fet que es percep com a un tracte desigual en la resta de l’alumnat.* | *Com a conseqüència, s’admet alumant fill de professorat i es deixa en llista d’espera altres infants.* |  |
| **Sanitat** | Atenció preferent a persones amb discapacitat | En el procés d’admissió i atenció a urgències d’un hospital, no es fa una atenció urgent a una persona amb discapacitat citada al centre per a la realització d’una prova mèdica.  | Aquesta espera, d’elevada durada per a qualsevol pacient, en el cas de la persona amb discapacitat s’agreuja perquè no té les mateixes eines per a l’espera i a més a més va suposar que la persona passés 12 hores esperant al centre, sense menjar ni prendre la medicació, afectant el seu estat d’ànim. | En els casos de persones amb discapacitat, hi hauria d’haver un cribatge en l’admissió i atenció hospitalària de preferències i urgència respecte altres persones. |
| Realització de proves mèdiques i atenció sanitària | Mentir respecte la malaltia covid19, indicat que hi ha contagi per tal d’agilitzar la realització de la PCR i de forma gratuïta, perquè es té un viatge planificat.  | Com a conseqüència, es realitza la prova amb recursos públics per a persones que no els pertocaria fer-ho i pot ocasionar endarreriments en persones que realment estan contagiades.  |  |
| *Es recull la vivència que s’hagi denegat la realització de proves mèdiques / endarreriment per haver-ho sol·licitat en castellà.* | *Es percep com una desatenció per part del/de la ciutadà /ana* |  |
| *Demanar i obtenir l’allargament d’una baixa mèdica en una situació que en sentit estricte no es correspon amb una baixa mèdica.* |  |  |
| *Agafar una cita mèdica en un centre sanitari per rebre atenció, i en el moment de la cita, no acudir-hi ni comunicar que no s’hi pot acudir.* | *Aquest comportament agreuja la sobrecàrrega dels CAPS i hospitals que actualment hi ha i impedeix que altres persones amb urgències sanitàries puguin rebre atenció en la cita no coberta.*  |  |
| **Serveis Socials** | Accés als serveis socials i prestacions | Es percep com a conducta incorrecta el fet de mentir respecte la renda personal / familiar en el procés de sol·licitud d’ajudes als serveis socials per tal d’obtenir una beca o una ajuda social. | Amb aquest comportament per raons de llindars econòmiques s’aconsegueix l’obtenció de l’ajut o prestació fruit d’haver mentit i es priva a altres persones en situacions de vulnerabilitat econòmica que accedeixin a aquests ajuts. | Es requereix d’una atenció molt especialitzada i incivilitzada, que permeti analitzar amb detall cada situació, evitant el tractament generalitzat de casos i també, es requereix de supervisió en l’adjudicació de prestacions i ajudes. |
| *Hi ha la visió que es donen més ajuts des de Serveis Socials a les persones estrangeres que a les persones amb nacionalitat espanyola.* |  |  |
| **Administracions Públiques** | Processos administratius de les ajudes al petit comerç  | L’endarreriment en la tramitació, concessió i lliurament dels ajuts covid19 pel petit comerç ha provocat el tancament de negocis. | Tancament de negocis per lentitud en les gestions de l’administració en la concessió d’ajuts. | Millorar l’apropament de l’Administració Pública a les necessitats i als ritmes de la ciutadania i accelerar els tràmits. |
| Protecció de menors per part de l’Administració Pública | Es coneixen casos de retirades de menors als seus progenitors degut a denúncies de maltractament, lliurant els menors en adopció i en una situació de desprotecció. | Aquests processos suposen com a conseqüència una situació d’abandonament del menor per part de l’Administració Pública, i la revictiminització del menor |  |
| Accés i claredat de la informació adreçada a la ciutadania | En el 2020 hi va haver una manca d’atenció i de facilitar informació al ciutadà en relació a l’impost de circulació, la recepció de l’impost per al pagament. | Degut a l’endarreriment en l’obtenció de la informació i la documentació, va suposar un recàrrec en el pagament a costa del ciutadà. | *Garantir respostes clares i ràpides dels assumptes que gestionen les administracions públiques i que afecten a la ciutadania.* |
| **Gestió residus** | Reciclatge i segregació de residus | L’externalització del servei de neteja i de recollida de voluminosos fa poc eficient el servei.  | La prestació dels serveis no s’adequa a les necessitats de la ciutadania (ni en dies de la setmana, ni en nombre de voluminosos que es pot deixar al carrer en un mateix dia, etc.). | *Més recursos per reciclar / deixalleries i vigilància.**Control i seguiment que la prestació del servei dóna resposta a les necessitats de la ciutadania, en franges horàries, en nombre de contenidors disponibles, en horari i procediments per anar a la deixalleria.*  |
| Llençar les escombraries sense seguir la separació de residus en els diferents contenidors. | No es facilita la segregació de residus, la barreja de residus suposa més feina en el tractament posterior i també contaminació. | Llençar els residus en el contenidor que toca.  |
| Contaminació i deixalles de l’espai públic | Arrel de grans fetes en l’espai públic es generen moltes deixalles i es deixen a l’espai públic. | Com a conseqüència de l’activitat d’oci i que hagi quedat ple de deixalles s’ha de reforçar el servei de neteja, destinant més recursos dels previstos a netejar-ho. |  |
| **Obra Pública** | Adjudicacions públiques  | Formalitzar contractacions de serveis o obres a persones conegudes sense realitzar concursos públics. | Contribuir a que les empreses que en surtin contractades tinguin beneficis, també l’administració pública que ha fet la contractació i anar en contra de la lliure concurrència.  |  |
| **Justícia** | Procés judicial | L’elevada durada dels processos judicials fins que arriba la resolució i arxivament.  | Com a conseqüència de l’endarreriment, hi ha persones que tenen processos oberts, que finalment els arriba la condemna quan ha passat molt temps i han normalitzat la seva vida, amb el perjudici que això comporta.  | El sistema judicial s’hauria de reforçar amb més personal i més eines per reduir els endarreriments i establir terminis màxims per procediment. |
| Separació de poders  | Hi ha treballadors de la justícia que no són imparcials i actuen per ideologia política. | Degut a l’enfocament de la resolució per motius ideològics i polítics, en conseqüència, la sentència no és justa i perjudica a l’encausat.  | Dotar el sistema judicial de més personal, recursos econòmics i eines, com tests i controls per avaluar si hi ha frau. |
| Tractament especialitzat dels expedients | En alguns casos, els servidors públics a justícia fan un tractament genèric de les causes, sense aprofundir en les particularitats de cada expedient, estigmatitzant i generalitzant. | Com a conseqüència, les resolucions vinculades no són específiques de cada cas sinó que el tractament és similar (idea del “tot al mateix sac”). | *S’haurien de fixar protocols i dotar de recursos per aprofundir en els casos de forma efectiva.* |
| **Partits polítics** | Exercici del càrrec electe | Es considera incorrecte que els càrrecs electes percebin sous i dietes i no compleixin amb la seva funció. | La conseqüència d’aquest comportament és que els càrrecs electes són negligents en la seva funció de representant de la ciutadania i de vetllar pels interessos i necessitats d’aquesta.  | Hi hauria d’haver més transparència de tot el que fan els càrrecs electes (dels emails, de les agendes,etc.), així com un control horari i de dedicació del seu temps com a electes.  |
| Coneixement del municipi per part del candidat polític a electe | Hi ha candidats que es presenten en comtesses electorals per governar a municipis on no hi viuen. | En conseqüència, no coneixen la localitat on es presenten, les seves problemàtiques, la seva gent i només es preocupen de fer carrera política i tenir un càrrec. | Per presentar-se en una comtessa electoral, el candidat hauria d’estar empadronat i viure un temps en la localitat de 6 mesos a 2 anys, per conèixer on vol governar i tenir una implicació amb la ciutat. |
| Seguiment i avaluació de les subvencions  | *Acumular la recepció de moltes subvencions públiques* |  | *Limitar la percepció de remuneracions i subvencions públiques i dur a terme una revisió detallada dels resultats aconseguit amb els perceptors de les mateixes.* |
| **Esport** | Igualtat de tracte per gènere | En el món de l’esport es produeix discriminació a les dones tant en els sous de les esportistes que són inferiors als dels esportistes homes, com de tracte i d’exigència en els resultats. | Aquesta discriminació, dificulta que les dones s’hi dediquin. |  |
| Imparcialitat en l’arbitratge | En el món de l’esport sovint hi ha manipulació de l’arbitratge. | Aquesta manipulació comporta que les competicions no es regeixin per una aplicació justa d la normativa. | Per corregir-ho, s’haurien de designar àrbitres imparcials, que no tinguin relació amb cap dels equips o esportistes que competeixen, ni relació familiar ni haver jugat en cap dels equips. |
| **Influencers, periodisme** | Ètica de la influència de masses/XXSS | Sovint hi ha “influencers” que fan publicitat de productes i de les seves suposades propietats, quan en realitat és un frau, ja que no tenen les esmentades propietats. | Donada la seva popularitat d’influencer, la seva recomanació suposa el consum compulsiu dels productes que anuncien entre els seus seguidors, tot i no tenir les propietats anunciades. | Exercir el control sobre el contingut que donen aquests influencers i donar pautes per no crear inseguretat en el consum. |
| **Petit comerç, Autònom,..** | Pagament de l’IVA | Sovint, en l’àmbit de les reparacions a particulars el pagament dels serveis es fa sense aplicar l’IVA. | Com a conseqüència no és fa la recaptació de l’IVA corresponent.  | S’haurien de fer més inspeccions de treball i hisenda en petits comerços per fomentar el pagament de l’IVA. |
| Condicions laborals i contractació  | Hi ha establiments que tenen persones treballant durant moltes hores i sense contracte. | Quan aquestes persones que no tenen contracte els diuen que ja no hi ha d’anar més, no poden accedir a l’atur perquè no han estat donats d’alta, ni tenen dret a cotitzar, ni vacances, amb l’afectació a la seva renda, lloguer, etc.  |
| En una línia similar, hi ha comerços que agafen a persones menors d’edat per fer de dependents sense contracte.  | Com a conseqüència d’aquesta situació sense contracte, hi ha precarietat entre els joves, acaben acceptant males condicions laborals, dificultats per cotitzar i desprotecció laboral. |
| **Banca** | Tracte al client | Sovint hi ha opacitat i poca claredat en les clàusules bancàries i estan redactades amb un llenguatge que no facilita la fàcil i ràpida comprensió, fet que sovint crea incertesa en la signatura de la documentació.  | Com a conseqüència els clients de banca tenen poca claredat en el que signen i la sensació de que no es va a favor dels seus interessos sinó els de l’entitat. | Hi hauria d’haver un servei i sistema d’orientació per entendre i aprendre com funciona la banca i en especial la banca electrònica. |
| Actualment el desplegament i generalització de l’operativa bancària a l’esfera digital suposa un abandonament de les persones grans. | L’escletxa digital de la gent gran els exclou de tot el que es gestiona digitalment. |  |
| **Policia** | Exercici de la funció policial | Hi ha una elevada percepció de que darrerament la policia en el seu exercici de cos de seguretat, hi ha brutalitat policial envers la ciutadania i en especial entre la gent jove. | Com a conseqüència, en el desplegament i contenció que exerceix la policia que es veu desmesurat, hi ha gent i en especial joves que reben sense que hagin fet res, amb la finalitat d’intimidar i fer por. En contraposició a aquesta visió, hi ha persones que consideren que s’ha perdut el respecte envers el cos de policia i part del tractament que aquesta fa és per fixar la seva posició.  |  |
| Compliment de les lleis i normes  | Hi ha la visió que entre els funcionaris del cos de policia a vegades es dóna un tracte de favor a persones conegudes quan aquestes han incomplert la llei pel fet de ser conegudes del cos.  | Aquest tracte desigual crear un tracte de favor davant la llei i la policia. | *Complir amb l’exercici de la llei a tothom per igual i disposar de mecanismes de denúncia ciutadana en casos de tracte desigual a la policia.* |
| Es coneix casos d’incompliment de lleis per part de la policia, els serveis socials i els serveis sanitaris. | Aquest incompliment suposa un tracte discriminatori i un abús de poder. | Hi hauria d’haver una avaluació psicològica dels treballadors d’aquests cossos i serveis, en especial de la seva salut mental i del seguiment de les conductes que siguin correctes, avaluant la seva competència pel càrrec.  |

# Annex I. Resultats de l’enquesta d’avaluació de la sessió

En aquest apartat s’inclouen els resultats de l’enquesta d’avaluació que les 12 persones participants han omplert al finalitzar la sessió a Cerdanyola.

Valoració de la preparació de la sessió

En conjunt, en relació als elements de preparació, les valoracions són molt positives atenent a que la majoria de casos es valora amb un molt o bastant. En ordre de major valoració, es destaca en primer lloc que el tema de la sessió es considera molt important, en segon lloc la claredat dels objectius i en tercer lloc, que en el tema i els materials s’ha tingut en compte la perspectiva de gènere. A continuació es mostra gràficament la valoració recollida.

Figura 4.1 Valoració de la preparació de la sessió

En segon lloc, atenent també als resultats dels ítems valorats en referència a l’execució del taller, la visió general és molt positiva. Destaca en primer lloc, considerar adequada la dinàmica plantejada per assolir els objectius de la sessió i la funció de les dinamitzadores per assolir el debat plantejat. A continuació també es consideren adequats pel debat l’espai triat i les seves condicions, i en tercer lloc, el fet que les opinions rellevants sobre el tema hi hagin estat representades i l’horari de realització hagin estat adequat. El nivell de participació de les persones assistents també es valora molt positivament.

Figura 4.2 Valoració sobre l’execució de les sessions informatives i els tallers participatius

En tercer lloc, les dues expectatives dels resultats de la sessió més destacades són que les aportacions de les persones participants han estat adients als objectius i que els resultats obtinguts recullen l’opinió de les mateixes persones en el què s’hauria de fer.

En comparació, si bé en general les valoracions són molt positives atenent a l’agregació del mol i bastant, en dos aspectes el percentatge de poc se situa al voltant del 17%: en el fet que la sessió no ha incrementat la xarxa de relació de les persones que tenen interès en la matèria i en que la sessió ajudi a millorar la relació entre l’Administració i la ciutadania.

Figura 4.3 Valoració sobre les expectatives respecte dels resultats de la sessió

En termes de valoració general, també les valoracions obtingudes són positives. Els dos aspectes més destacats són la implicació i participació positives de les persones assistent i la satisfacció personal amb els resultats de la sessió, seguides de que hi ha el convenciment que s’han assolit els objectius.

Figura 4.4 Valoració global

L’establiment del contacte amb les persones participants ha estat per telèfon i mitjançant el plantejament de preguntes sobre el seu perfil sociodemogràfic. Per aquest motiu, de forma majoritària, la informació de la convocatòria ha arribat pel boca orella.

Figura 4.5 Accés a la convocatòria

1. Les aportacions que les persones participants han anotat a les graelles i no han compartit al debat, s’han marcat en cursiva. [↑](#footnote-ref-1)